סו קו

סו קו (באנגלית: Sue Coe; נולדה ב-28 בנובמבר 1951) היא אמנית ומאיירת אנגליה. עיקר יצירותיה הן מתחום הציור וההדפס. היא גדלה בסמוך לבית מטבחיים ופיתחה רצון עז להפסיק את האכזריות כלפי בעלי חיים. קו למדה בקולג' המלכותי לאומנות בלונדון, וגרה בארצות הברית. יצירותיה פוליטיות מאוד ולעיתים קרובות עוסקות בביקורת נגד השיטה הקפיטליסטית ונגד התאכזרות כלפי בעלי חיים.

== קריירה ==

קו נולדה בטאמוורת', סטפורדשייר. במשך 25 שנה היא חקרה סדנאות יזע, משקים תעשייתיים, משטר אפרטהייד, בתי כלא, איידס ומלחמות. האומנות שלה, המבקרת אירועים פוליטיים ועוולות חברתיות, פורסמה בעיתונים, במגזינים ובספרים, ומוצגת במוזיאונים ובגלריות. יצירותיה נמכרו במכירות פומביות על מנת לגייס כספים למטרות חברתיות, ומשנת 1998 היא מוכרת אותן כדי לגייס כספים עבור ארגונים לזכויות בעלי חיים. 

קו הושפעה בעיקר מיצירותיהם של חיים סוטין, ג'וס גואדלופה פוסאדה, קתה קולוויץ, פרנסיסקו דה גויה ורמברנדט. יצירותיה מופיעות תדיר במגזין הקומיקס הפוליטי "World War 3 Illustrated" ופורסמו בשלל עיתונים ומגזינים נוספים, ביניהם הניו יורק טיימס, הניו יורקר וטיים מגזין. 

בשנות השמונים, קו הופיעה על שער המגזין האמריקאי ARTnews ויצירות האומנות שלה הוצגו באוספים של גלריות ומוזיאונים רבים. בשנת 2002, אוניברסיטת בראון הציגה תערוכה של יצירותיה בשם 'מחויבות למאבק – האומנות של סו קו'. 

יצירותיה מופיעות בסרט ארת'לינגס העוסק בזכויות בעלי חיים, הציור שלה 'The Pecking Order' נבחר לעטיפת הספר 'כל יום הוא טרבלינקה' העוסק בקשר בין דיכוי בעלי חיים לדיכוי בני אדם, ציור נוסף שלה נבחר לעטיפת הספר Animal Rights: The abolitionist Approach מאת גארי פרנציון וציור נוסף שלה נבחר לעטיפת הספר Interspecies Ethics מאת סינתיה ווילט. נכון לשנת 2015, קו הוציאה לאור כשבעה ספרים. ספרה האחרון 'Cruel: Bearing Witness to Animal Exploitation' יצא לאור בשנת 2012. קו לימדה קורסים בנושא אמנות חברתית בבית הספר היוקרתי לעיצוב Parsons School of Design.

== ביבליוגרפיה חלקית ==
<div class="mw-content-ltr">
* [http://www.amazon.com/How-Commit-Suicide-South-Africa/dp/0394620240 How to Commit Suicide in South Africa - 1984]
* [http://www.amazon.com/X-Pictures-Sue-Coe/dp/B000P23OYC X - 1986]
* [http://www.goodreads.com/book/show/581608 Dead Meat - 1996]
* [http://www.graphicwitness.org/coe/wip.htm Pit's Letter - 2000]
* [http://www.amazon.com/Bully-Judith-Brody/dp/1568583230 Bully! - 2004]
* [http://www.amazon.com/Sheep-Fools-Blab-Books-Sue/dp/1560976608 Sheep of Fools - 2005]
* [http://www.amazon.com/Cruel-Bearing-Witness-Animal-Exploitation/dp/1935928724 Cruel: Bearing Witness to Animal Exploitation - 2012]
</div>

== ראו גם ==
*זכויות בעלי חיים
*קרול אדמס

== קישורים חיצוניים ==

* [http://www.gseart.com/Artists-Gallery/Coe-Sue/Coe-Sue-Biography.php סו קו - דף אמנית]
* [http://www.ourhenhouse.org/2011/12/new-video-sue-coe-art-of-the-animal/ ראיון מצולם: “SUE COE: ART OF THE ANIMAL”]
* [http://vimeo.com/53189773 הרצאה של סו קו באקדמיה לאומנות - ניו יורק]
* [http://www.artnet.com/artists/sue-coe/ Sue Coe - Artnet.com]
* [http://anonymous.org.il/art390.html 'האמת המצוירת על בעלי החיים - עבודתה של סו קו'] - באתר אנימלס
* [https://www.facebook.com/pages/Sue-Coe/136403302068?sk=timeline דף הפייסבוק של סו קו]

קטגוריה:אמנים בריטים
קטגוריה:פעילות זכויות בעלי חיים בריטיות
קטגוריה:טבעוניות בריטיות
קטגוריה:ציירות בריטיות
קטגוריה:מאיירות בריטיות
קטגוריה:בריטיות שנולדו ב-1951
קטגוריה:בריטים שנולדו ב-1951